# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Cyllideb Ddrafft 2019-20 – Cynigion manwl** |
| **DYDDIAD**  | **23 Hydref 2018** |
| **GAN** | **Mark Drakeford, Ysgrifennydd y Cabinet dros Gyllid**  |

Heddiw, cyhoeddodd Llywodraeth Cymru Gyllideb Ddrafft 2019-20, Cynigion Manwl.

Cyhoeddodd Llywodraeth Cymru ei Chyllideb ddrafft amlinellol – *Cyllideb i Greu Cymru Well* –ar 2 Hydref.

Mae Cyllideb eleni yn gam arall yn hanes datganoli cyllidol - dyma'r flwyddyn gyntaf i refeniw a godir gan gyfraddau treth incwm Cymru gael eu cynnwys yng nghyllideb Cymru, ar ôl eu cyflwyno ym mis Ebrill 2019.

Dyma flwyddyn olaf setliad Adolygiad o Wariant presennol Llywodraeth y DU, a osododd gyllideb refeniw Llywodraeth Cymru ar gyfer 2016-17 i 2019-20 a'r gyllideb gyfalaf tan 2020-21. Dyma'r gyllideb olaf hefyd cyn bod disgwyl i'r DU ymadael â'r Undeb Ewropeaidd ar 29 Mawrth 2019.

Heddiw mae Llywodraeth Cymru yn gosod ei chynlluniau gwario manwl ar gyfer 2019-20, ynghyd â chynlluniau cyfalaf dangosol hyd at 2020-21. Mae'r ddogfen hon yn dangos sut rydym yn dyrannu ein cyllideb yn unol â'n blaenoriaethau, sydd i'w gweld yn ein strategaeth genedlaethol *Ffyniant i Bawb* a'n rhaglen lywodraethu *Symud Cymru Ymlaen.* Mae'n cynigion manwl hefyd yn adlewyrchu cytundeb dwy flynedd y Gyllideb gyda Phlaid Cymru ar gyfer y cyfnod 2018-19 a 2019-20.

Bydd Llywodraeth y DU yn cyhoeddi ei Chyllideb yr Hydref ar 29 Hydref. Byddwn yn rhoi ystyriaeth ofalus i effaith cyllideb Llywodraeth y DU ar ein cynlluniau gwario, ac yn cyflwyno unrhyw newidiadau i'r cynlluniau a gyhoeddwyd gennym yn ystod cyfnod olaf y Gyllideb ym mis Rhagfyr.

Gellir gweld cynigion y Gyllideb ddrafft fanwl , gan gynnwys tablau llinell wariant y Gyllideb (BEL) ar wefan Llywodraeth Cymru: <https://beta.llyw.cymru/cyllideb-ddrafft-2019-2020>.